Йон Хуаристи
Габриел Арести, 1981

Превод от испански: Рада Панчовска, —

chitanka.info

Шест години, словото ти в мене продължава

да тълкува гласовете на света в обсада.

Строг баща, за покрив бурята ми даде,

за зид кишата и глуш за бащиния ми остави.

Шест години, късния си епитаф да ти направя,

бавно изковаван сред дълбоката досада.

Виеше нерадия си полет над запуснати ливади,

ястреб от тъма и часовой забравен.

Участта на вълка единак ми завещаваш,

крайно безпокойство, горестта безпътна,

тръпната увереност, че сам ненужен ставам.

Нека в пепелната глуш не ми липсва жарта ти.

Нека ме преследват хрътки, че трофеите ти защитавам.

Нека ме слетѝ смъртта, опазвайки дома ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.